K O R R A L D U S

Haapsalu			         02. juuli 2025 nr 612 

Loa andmine avaliku ürituse 
korraldamiseks (American Beauty Summer Meet)

Juhindudes Haapsalu linna põhimääruse § 46 lg 1 p 2, Haapsalu Linnavolikogu 26.02.2010.a määruse nr 6 „Teede ja tänavate sulgemise maks“ § 7 lg 1 p 2, Haapsalu Linnavolikogu 19.06.2015.a määruse nr 32 „Avaliku ürituse korraldamise ja pidamise nõuded“ § 6 ja haldusmenetluse seadusest Haapsalu Linnavalitsus 

k o r r a l d a b:

1.	Lubada American Beauty OÜ-l korraldada 12.07.2025 kell 12.30 kuni 13.07.2025 kell 18.00 Kiltsi lennuväljal,  Haapsalu Piiskopilinnuses ja Krahviaias American Beauty Summer Meet.
2.	Lubada sulgeda liikluseks 11.07.2025 kella 06.00-st kuni 13.07.2024 kella 14.00-ni. Karja tänav alates Kalda tänava ristmikust kuni Lossiplatsini ja Lossiplats, Kooli tänav alates Linda tänava nurgast, Ehte tänav alates Mängu tänava nurgast ja  Jaani tänav kuni Vee tänava ristmikuni. Liikluskorralduse tagab Gold Security Group OÜ (e-post marko@gsgsecurity.ee). Tasu tänavate sulgemise eest mitte võtta. Lisatud liiklusskeem.
3.	Lubada ürituse ajal telkimine lossipargi ja Krahviaia territooriumil  järgmistel tingimustel: Haapsalu lossipargi ja Krahviaia territooriumil on keelatud autodega liikumine väljaspool teid ja parklaid, väljapanekuks seatavate autode ala tähistatakse nendele autodele mõeldud ajutise parklana, keelatud on lõkke tegemine, pinnase ja puude kahjustamine ning prügi mahapanek, autodega liiklemiseks pargi territooriumil paigaldatakse vastavad liiklusmärgid, üritusel osalejaid informeeritakse keelatud tegevusest, ürituse lõppedes koristatakse kogu ala, sh eemaldatakse ajutise telkimiskoha tähised ja tekkinud jäätmed veetakse ära hiljemalt 13.07.2025 kella 21.00-ks
4.	Ürituse ajal tagab turvalisuse Gold Security Group OÜ (Turvaplaan lisatud).
5.	Korraldajal tagada ürituse ajal territooriumi korrashoid ja üritusejärgne koristamine vastavalt p. 1 loetletud ürituse läbiviimise kohtades.
6.	Korraldaja on kohustatud järgima korrakaitseseaduse § 56 lõigetes 1 ja 2 sätestatud nõudeid ülemäärase müra ja valgusefektide tekitamisele esitatud piiranguid (Avalikus kohas on keelatud tekitada teist isikut oluliselt häirivat müra või valgusefekte. Mujal kui avalikus kohas on ajavahemikus kella 22.00-st kuni 6.00-ni, puhkepäevale eelneval ööl kella 00.00-st kuni 7.00-ni, keelatud tekitada kestvalt või korduvalt teist isikut oluliselt häirivat müra või valgusefekte.) Õigusaktidest tulenevate nõuete mittejärgimisel on Haapsalu Linnavalitsusel õigus avaliku ürituse luba tunnistada kehtetuks.
7.	Korraldus jõustub teatavakstegemisest.
8.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras

/allkirjastatud digitaalselt/

Urmas Sukles								/allkirjastatud digitaalselt/
Linnapea			
			Erko Kalev
			Linnasekretär